པེ་ཅིང་ཐེན་ཅིན་ཧོ་པེ་གསུམ་མཐུན་སྦྱོར་ངང་འཕེལ་རྒྱས་དང་འབྲི་ཆུའི་དཔལ་འབྱོར་རྒྱུད་འཕེལ་རྒྱས་གཏོང་བར་སྐུལ་སྤེལ་ཧུར་ཐག་བཏང་སྟེ།འབྲེལ་ཡོད་ཀྱི་འཆར་གཞི་བཟོས་ནས་ལག་བསྟར་བྱས་པ་དང་།ལས་གཞི་འགངས་ཆེན་ཁག་གཅིག་འཛུགས་སྐྲུན་བྱས་ཡོད།ནུབ་རྒྱུད་གསར་སྤེལ་དང་།བྱང་ཤར་དར་སྤེལ།དབུས་རྒྱུད་འབུར་ཐོན།ཤར་རྒྱུད་སྔོན་ལ་འཕེལ་རྒྱས་ཡོང་བར་བྱེད་པའི་སྒྱུར་བཅོས་གསར་གཏོད་ཀྱི་བྱེད་ཐབས་རབ་དང་རིམ་པ་བཏོན་ཡོད།གསར་བརྗེའི་གནས་རྙིང་དང་།མི་རིགས་ས་ཁུལ།མཐའ་མཚམས་ས་ཁུལ།དབུལ་ཕོངས་ས་ཁུལ་བཅས་ལ་རྒྱབ་སྐྱོར་བྱེད་ཤུགས་ཆེ་རུ་བཏང་བ་དང་།བོད་ལྗོངས་ཤིན་ཅང་མཚོ་སྔོན་གསུམ་ལ་རོགས་སྐྱོར་ལས་དོན་སྒྲུབ་ཤུགས་ཆེ་རུ་བཏང་ཡོད།རྒྱ་མཚོ་སྲུང་སྐྱོང་དང་གསར་སྤེལ་ལ་སྐུལ་སྤེལ་གོ་རིམ་ལྡན་པར་བྱས་ཡོད།གྲོང་ཁྱེར་ཁྱུ་ཚོགས་གཙོ་བོའི་འཆར་འགོད་ལག་བསྟར་བྱས་པ་དང་།གྲོང་ཁྱེར་ཆེ་འབྲིང་ཆུང་གསུམ་དང་གྲོང་ཁྱེར་དང་གྲོང་རྡལ་ཆུང་རིགས་མཐུན་སྦྱོར་ངང་འཕེལ་རྒྱས་ཡོང་བར་བྱས་ཡོད།གྲོང་ཁྱེར་མང་ཆེ་བས་གཞིས་ཆགས་ཀྱི་ཚོད་འཛིན་ལྷུག་ཏུ་བཏང་བ་དང་།གནས་ཆགས་འཛིན་ཡིག་ལམ་ལུགས་ཕྱོགས་ཡོངས་ནས་ལག་བསྟར་བྱས་ཤིང་།གྲོང་ཁྱེར་དང་གྲོང་རྡལ་གྱི་མ་མཐའི་སྤྱི་པའི་ཞབས་ཞུ་རྒྱུན་སྡོད་མི་འབོར་ལ་ཁྱབ་པར་བྱས་ཡོད།གྲོང་ཁྱེར་དང་གྲོང་གསེབ་ཀྱི་ས་ཁོངས་འཕེལ་རྒྱས་མཐུན་སྦྱོར་རང་བཞིན་མངོན་གསལ་ཆེ་རུ་ཕྱིན་ཡོད།